SA'ner wen 1ste skof van virtuele Tour | Netwerk24
SA'ner wen 1ste skof van virtuele Tour
04 Julie 2020 18:00
Gibbons, wat vir die NTT-span ry, het die skof oor 36,4 km wat in die virtuele wêreld van Nice beslis is, in 45 minute en 17 sekondes afgelê.
?? 1st Stage / 1ère étape :
?? @nick_schultz5 #TDFvirtual #GoZwift pic.twitter.com/48tElxgb93
Weens die Covid-19-pandemie het dit die laaste maande vir die wêreld se voorste fietsryers iets alledaags geword om te oefen op binnenshuise oefentoerusting, met 'n TV- of rekenaarskerm wat aan Zwift gekoppel is. Dié tegnologie laat ryers toe om in 'n virtuele omgewing steeds as't ware saam met en teen ander ryers te ry.
Die 25-jarige Gibbons, 'n Johannesburger van geboorte, is vroeër vanjaar as die Suid-Afrikaanse padkampioen gekroon.
"Ek is regtig so oorweldig, dit is so 'n goeie inisiatief. Dit is opwindend om aan so iets deel te neem," het hy ná die tyd gesê.
Die virtuele Tour bestaan uit ses skofte, met twee elk wat oor die volgende drie naweke beslis sal word.
Weens die koronavirus is die begin van die regte Tour uitgestel tot 29 Augustus.
Die tweede skof, wat Sondag beslis word, is oor 29,5 km. – Sportredaksie
Yes!!! Your first ever Virtual @LeTour stage winner... the South African Champ!@RyanGibbons23!!! pic.twitter.com/Aj00vHMkla